open-index/open-wikipedia-markdown huggingface dataset:
Maywood (popduo)

**Maywood** var en nederlandsk popduo fra 1970- og 1980-tallet som bestod av søstrene Alice May og Caren Wood (Doetie og Alie de Vries).  

I 1980 hadde de en hit med *Late At Night*. I 1990 representerte de Nederland i Eurovision Song Contest med *Ik wil alles met je delen*. Duoen ble nedlagt i 1995.

## Diskografi
* 1980 – *Maywood*
* 1981 – *Different Worlds*
* 1982 – *Colour My Rainbow*
* 1983 – *Het beste van Maywood*
* 1987 – *Beside You*
* 1990 – *Achter de horizon*
* 1991 – *6 of the Thirties*
* 1992 – *De hits van Maywood*
* 1994 – *More Maywood*
* 1996 – *Good for Gold*

## Referanser


## Eksterne lenker
* 
* 
* ''You treated me wrong'', Abbaish, youtube.com Besøkt 13. des. 2013
Hølandsgata (Oslo)

**Hølandsgata** er en gate på Kampen i Oslo. Den starter i Brinken, krysser Normannsgata og følger nordvestre kant av Jordal Idrettspark forbi Ungdomshallen (ishall). Den går over i Elverumsgata ved krysset med Ullensakergata nær Jordal Amfi.

Før byutvidelsen i 1878 lå gaten i Aker og het Bækkegaden.

Hus nr. 7 er et toetasjes hus fra 1860-årene.
Alle hus bortenfor nr. 7 til høyre på bildet ble revet før byggingen av Ungdomshallen.

## Referanser


## Eksterne lenker
* Oslo kommunes bydelsoversikt
Arabesque (band)

**Arabesque** var en tysk discogruppe som ble grunnlagt i 1977. 
De opprinnelige medlemmer av gruppen var Michaela Rose, Sandra Ann Lauer og Jasmin Elizabeth Vetter.

## Diskografi
*1978 *Friday Night* 
*1979 *City Cats* 
*1980 *Marigot Bay*
*1980 *Midnight Dancer* 
*1981 *In for a Penny* 
*1981 *Caballero* 
*1982 *Why No Reply* 
*1983 *Dance Dance Dance* 
*1984 *Time to Say Good Bye*
*2018 *The Up Graded Collection* (Original Michaela Rose)

## Referanser


## Eksterne lenker
* 
* 
* ''Friday night'', youtube.com. Besøkt 13. des. 2013
Sarah Fiskaa Haugen

**Sarah Fiskaa Haugen** (født 20. mai 1996) er en norsk telemarkskjører fra Gaupne som representerer Norge og Luster Telemarksklubb. Fiskaa Haugen er en av Norges beste i telemark.

I februar 2013 tok hun NM-gull for junior i klassisk sprint på hjemmebane på Heggmyrane. I desember 2013 debuterte hun i World Cup  i Hintertux, Østerrike med en åttandeplass som yngste utøver i den norske troppen.

I mai 2012 fikk hun vite at hun var en av 19 sportstalent som var plukket ut til å delta på talentsamling med skieliten i regi av Skiforbundet og Statoil. 13. juni gikk første trening av stabelen på Toppidrettssenteret i Oslo. 

## Kilder
* Telemarksgull til Fiskaa Haugen
* Debuterte i World Cup

## Eksterne lenker
*
Beaufort (Sabah)

**Beaufort** er et distrikt i Pedalman-divisjonen i den malaysiske staten Sabah. Distriktet ligger på nordsiden av Bruneibukta, i den sørvestlige delen av Sabah,  og har et areal på  kvadratkilometer og et folketall på . Administrasjonssenteret er byen Beaufort.

Distriktet ligger mellom på den indre delen av halvøya Klias, med Kimanisbukta i nord og Bruneibukta i sør, og strekker seg østover mot Crockerfjellene. De tre skogsbevaringsområdene Binsuluk, Padas og Menumbok ligger delvis i distriktet, og i de to våtmarksområdene Klias og Garama er der et stedegent og sjeldent dyreliv. 

Jernbanen i Sabah har, foruten i Beaufort by, stasjoner i landsbyene Membakut og Weston. Distriktet ble opprettet den 1. januar 1962. 

## Byen
Beaufort ligger om lag 90 kilometer sør for Kota Kinabalu og er et viktig stoppested på Sabah statsbaners jernbane mellom hovedstaden og Tenom. Byen har  innbyggere, og var opprinnelig et av sentrene for hakka-befolkningen i Sabah. Den kinesisk minoriteten er fremdeles stor, og utgjorde i 2010 nesten 14 prosent av befolkningen.

## Referanser


## Eksterne lenker
*
Membakut

**Membakut** er en landsby i Beaufort-distriktet i den malaysiske staten Sabah. Landsbyen ligger på nordsiden av Klias-halvøya, ved Kimanisbukta, og er stoppested for Sabah statsbaners jernbane mellom Kota Kinabalu og Tenom. Det er 516 innbyggere i Membakut (2010). 

## Referanser
Weston

**Weston** kan vise til:

*Weston (Sabah) - en landsby i Malaysia
*Weston County - et fylke i Wyoming
*Weston-super-Mare - en by i Somerset, England
*Weston Underwood (Derbyshire) - en landsby i Derbyshire, England
*Weston Underwood (Milton Keynes) - en landsby i Milton Keynes, England
*Weston (Texas) - en by i Dallas/Fort Worth Metroplex i Texas
*Weston (Vest-Virginia) - fylkessete i Lewis County i Vest-Virginia, 
*Weston kullkraftverk - et kraftverk i Wisconsin

*Personer*
*Weston Kelsey - en amerikansk fekter
Bruneibukta

**Bruneibukta** (malayisk: *Teluk Brunei*), er ei bukt på nordvestkysten av Borneo i Sørøst-Asia. Bukta ligger mellom Klias-halvøya i Sabah i nordøst og Brunei i sørvest. I sørøst ligger Lawas-distriktet i Sarawak. I munningen ligger øyene som utgjør Labuan.
Melissa Ferrick

**Melissa Ferrick** (født 21. september  1970) er en amerikansk sanger og låtskriver.

## Bakgrunn
Ferrick vokste opp i Ipswich i Massachusetts. Hun begynte å ta klassiske fiolintimer i en alder av fem, deretter begynte hun å spille piano. Senere begynte hun å spille trompet og bass. Til sammen fikk hun 12 års formell musikkopplæring, inkludert to år på Berklee College of Music og New England Conservatory of Music. Ferrick lærte seg å spille akustisk gitar på Berklee, og sluttet etter to år for å forfølge sin musikk karriere.

## Karriere
Ferrick begynte sin karriere med å synge og spille i East Village, New York City. Hun fikk mye publisitet i 1991 da hun i siste øyeblikk erstattet åpningsnummeret for sangeren Steven Patrick Morrissey på turné. Hun fikk senere en platekontrakt med Atlantic Records og ga ut sitt første studioalbum, *Massive Blur*, i 1993.

I 2000 grunnla Ferrick sitt eget plateselskap, Right On Records. Det første studioalbum utgitt på hennes eget plateselskap var *Valentine Heartache*.

Hun spiller solo konserter i små til mellomstore klubber og en rekke festivaler, samt større arenaer akkompagnert av et band. Hun holder rundt 150 konserter i året.

Hennes musikalske inspirasjoner inkluderer Bruce Springsteen, Joni Mitchell, Simon and Garfunkel, Earth Wind and Fire, The Beatles, Tori Amos, Coldplay, Radiohead, Dave Matthews, Ryan Adams og Ani DiFranco.

## Privatliv
Ferrick er åpent homofil, og noen av tekstene hennes inneholder lesbiske temaer. Hennes album *Everything I need* ble i 1999 kåret til Album of the Year av Gay and Lesbian American Music Association. I intervjuer og artikler snakker hun åpent om sin seksualitet, sitt kjærlighetsliv og sitt privatliv generelt.

## Utgivelser

* 1993 – Massive Blur
* 1995 – Willing to Wait
* 1996 – Made of Honor
* 1997 – Melissa Ferrick +1 (live)
* 1998 – Everything I Need
* 2000 – Freedom 
* 2001 – Skinnier, Faster, Live at the B.P.C. (live)
* 2001 – Valentine Heartache
* 2002 – Listen Hard
* 2003 – 70 People at 7000 Feet (live)
* 2004 – The Other Side
* 2006 – In the Eyes of Strangers
* 2006 – Decade (video)
* 2007 – Live at Union Hall (live)
* 2008 – Goodbye Youth
* 2010 – Enough About Me
* 2011 – Still Right Here
* 2013 - The Truth Is
* 2015 - Melissa Ferrick

## Eksterne lenker
* 
* 
* 
* Offisielt nettsted for Melissa Ferrick (engelsk)
Klias-halvøya

**Klias-halvøya** er en halvøy som ligger helt sørvest i den malaysiske staten Sabah på Borneo. Halvøya ligger mellom Kimanisbukta i nord og Bruneibukta i sør, med Sørkinahavet i vest og Crockerfjellene i øst. Den har et samlet areal på rundt  kvadratkilometer, som administrativt er delt mellom de to distriktene Kuala Penyu og Beaufort. Beaufort, Kuala Penyu, Membakut, Weston og Menumbok er de viktigste byene og landsbyene på halvøya.

Deler av Klias-halvøya har noen av de siste gjenværende mangrovevåtmarkene langs vestkysten av Sabah, og 316 kvadratkilometer har fått vernestatus som nasjonalpark eller skogsreservater. Halvøya er kjent som et av områdene hvor neseapene lever, og det er ett av de områdene på Sabah som har mest nedbør med et årsgjennomsnitt på om lag  millimeter. Jordbruk, med palmeolje- og gummiplantasjer og frukt-, ris-, sago- og ananasdyrking er de viktigste næringene. 

## Referanser
Mydlandtunnelen

**Mydlandtunnelen** er en veitunnel på fylkesvei 1 i Sokndal kommune i Rogaland. Tunnelen er 250 meter lang.

## Referanser
Notviktunnelen

**Notviktunnelen** er en 150 meter lang tunnel på fylkesvei 523 i Strand kommune i Rogaland. Frem til Ryfylketunnelen åpnet i 2019 var den en del av riksvei 13.

## Referanser
Storeng – Njirran

**Storeng–Njirran** er en veitunnel i Storfjord kommune i Troms. Den er en 137 meter lang løsmassetunnel, og er en del av fylkesvei 868.

## Se også
*Pollfjelltunnelen
*Veitunneler i Norge

## Eksterne lenker
* Tunnelen på Google StreetView.
Davy Klaassen

**Davy Klaassen** (født 1993) er en nederlandsk fotballspiller som fra den 30. juni 2024 er klubbløs.

Han har tidligere spilt for flere nederlandske ungdomslandslag. I 2011 ble han kåret til *AFC Ajax Talent of the Future*.

## Landslaget
Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
* 
* Spillerstatistikk for U16  hos OnsOranje
* Spillerstatistikk for U17  hos OnsOranje
* Spillerstatistikk for U19  hos OnsOranje
* Spillerstatistikk for U21  hos OnsOranje
* Davy Klaassen hos VI.nl
Jasper Cillessen

**Jacobus Antonius Peter «Jasper» Cillessen** (født 1989) er en nederlandsk fotballspiller som spiller for NEC.

Han har tidligere spilt for . 

## Landslaget
Den nederlandske treneren Bert van Marwijk tok med Cillessen i bruttotroppen til EM-2012, men han kom ikke med videre til 23-manns troppen. Han debuterte for det nederlandske landslaget den 7. juni 2013 i en treningskamp mot , en kamp Nederland vant 3-0.

Han ble tatt ut i s EM-tropp til EM i fotball 2021, men ble erstattet av Marco Bizot.

## Meritter
### Klubb
**Ajax**

Eredivisie (3): 2011–12, 2012–13, 2013–14
Johan Cruijff Shield (1): 2013
Årets spiller 2014-15

### Individuelt
Gelderland footballer of the year: 2011
Gillette Player of the Year: 2014

## Referanser


## Eksterne lenker
* 
*  Jasper Cillessen  hos VI.nl
Jang Song-thaek

**Jang Song-thaek** (født 2. februar 1946 i Kangwon i Korea, død 12. desember 2013 i Pyongyang) var en nordkoreansk politiker og et viktig medlem i den styrende Kim-klanen, idet han var gift med den tidligere lederen Kim Jong-ils søster Kim Kyong-hui.

## Bakgrunn og virke
Jang var sønn av marskalk Jang Song U og generalløytnant Jang Song Gil. Han ble utdannet ved Kim Il-sungs militærhøyskole og ved Kim Il-sungs partihøyskole. Han studerte også ved Moskvauniversitetet. Han giftet sig med Kim Kyong-hui i 1972 og steg deretter i ledelseshierarkiet i Koreas arbeiderparti. Under det senere del av 1970-årene kunne det synes som om han hadde falt i unåde på grunn av en utsvevende livsstil. Han ble utnevnt til sjef for et stålverk i Nampo, men i 1985 ble han utnevnt til sjef for sentralkomitéens avdeling for ungdomsaktiviteter.

I 2004 kunne det synes som han atter var falt i unåde idet han plutselig forsvant fra offentligenheten. Ifølge noen påstander hadde han skarpe meningsutvekslinger med statsminister Pak Pong-ju om landets økonomiske politikk.

I 2006 var han atter i rampelyset og ble utnevnt til første visesjef for det viktige *Kontoret for organisasjon og veiledning* i Koreas arbeiderparti, som har ansvar for å se til medlemmenes politiske lojalitet. I mars samme år ledet han også en delegasjon til Kina for å undersøke den økonomiske utviklingen der. I 2009 oppnådde han sin høyeste stilling da han ble utnevnt til viseformann i Den nasjonale forsvarskommisjon.

Jang ble antatt å ha separert seg fra sin hustru, med hvem han hadde fått to barn. Parets datter, Jang Kum Song (født 1977), skal ha tatt livet av seg i Paris 2006.

I samband med Kim Jong-ils sviktende helse ble det antatt at Jang hadde tatt over det virkelige lederskapet over Nord-Korea.

Han ble antatt å ha ha blitt firestjerners general ved tiden for Kim Jong-ils død. Han hadde sin første offisielle framtreden som sådan da Kim lå på lit de parade. Han ble senere utnevnt til etterfølgeren Kim Jong-uns fremste politiske rådgiver.

I desember 2013 ble Jang abrupt avskjediget fra alle sine embeder og ekskludert fra partiet på grunn av «kontrarevolusjonær virksomhet».  Den 9. desember 2013 bekreftet det statlige nyhetsbyrået KCNA med betydelig bravur arrestasjonen, og nevnte blant annet Jang i tillegg til statsfiendtlige handlinger hadde gjort seg skyldig i korrupsjon og narkotikamisbruk. Hans foto ble retroaktivt retusjert bort fra offisielle bilder og flere av hans nærmeste betrodde ble henrettet. Jang selv ble henrettet den 12. desember 2013.

## Referanser


## Litteratur
* James Hoare: *Historical dictionary of the Democratic People's Republic of Korea*, i serien *Historical dictionaries of Asia, Oceania, and the Middle East*, 2012, Scarecrow Press, Lanham, Md., ISBN 978-0-8108-6151-0

## Eksterne lenker
* North Korean Leadership Watch
Magnus Vilhelm von Düben

**Magnus Wilhelm von Düben** (født 12. februar 1814 i Vegeholm, død  9. august 1845) var en svensk naturforsker.

Etter doktorgrad i 1835 ble han i 1838 dosent i botanikk ved Universitetet i Lund og adjunkt i zoologi samme sted i 1843. Han reiste da til Norge 1843 til 1844 og gjorde omfattende innsamlinger blant annet sammen med Johan Koren (zoolog) fra Bergens Museum og
Michael Sars.  Von Düben ga navnet *Sars sjöstjärna* (Luidia sarsi).

## Skrifter
* *Enumerato Plantarum in Regione Landscronensi crescentum, quam*. Venia Ampl. ord. Phil. Lundensis, Praeside Reverendissimo Viro Carolo Ad. Agardh, Bot. et Oec. pr. Professore, Episcopo Dioec. Carolst. design. In: Acad. Carolina d. 17. Junii 1835, Part. I. Lundae
* *Conspectus vegetationis Scaniæ*. 1837
* *Mus betulinus, en för Europas fauna ny rått-art*. 1840
* *Handbok i växtrikets naturliga familjer*. 1841
* *De fabrica corporis insectorum*. 1842
* 
* 
* 

## Referanser
Saido Berahino

**Saido Berahino** (født 4. august 1993) er en engelsk-burundisk fotballspiller som spiller for Sheffield Wednesday FC.

Han har tidligere vært på utlån til de engelske klubbene Northampton Town, Brentford og Peterborough United. Han debuterte i Premier League den 1. september 2013 mot Swansea City.

## Referanser


## Eksterne lenker
* 
* Saido Berahino på Topforward
Simen Andreas Sveen

**Simen Andreas Sveen** (født 1988) er en norsk langrennsløper som representerer Ring Idrettslag.

Han debuterte i verdenscupen i langrenn på 50&nbsp;km fri teknikk i Holmenkollen i 2010.

Under Norgesmesterskapet på ski 2014 tok han først bronsemedalje på 15&nbsp;km klassisk, den 16. januar under NMs del 1 på Birkebeineren skistadion, og fulgte opp med ny bronsemedalje på 5-mila under del 2 i Gålå den 30. mars.

## Referanser


## Eksterne lenker
*
Fonsorbes

**Fonsorbes** er en fransk kommune som ligger sør for Toulouse, i departementet Haute-Garonne.

## Befolkningsutvikling
***Antall innbyggere i kommunen Fonsorbes***

## Referanser


## Eksterne lenker
* 
* Kommunedata INSEE
Provinsen Cercado

**Provinsen Cercado** kan vise til flere provinser i Bolivia:

* Provinsen Cercado (Beni)
* Provinsen Cercado (Cochabamba)
* Provinsen Cercado (Oruro)
* Provinsen Cercado (Tarija)
Lorenzo Insigne

**Lorenzo Insigne** (født 1991) er en italiensk fotballspiller som spiller for .

Han har tidligere vært på utlån til de italienske klubbene Cavese, Foggia og Pescara. 

## Landslaget
Lorenzo Insigne spilte sin første kamp på s landslag den 11. september 2012, i en vennskapskamp mot .

Han ble tatt ut i s EM-tropp til EM i Frankrike 2016.

Han ble tatt ut i s EM-tropp til EM i fotball 2021. Italia vant EM-finalen mot  3-2, etter straffesparkkonkurranse.

## Familie
Broren hans er fotballspilleren Roberto Insigne.

## Referanser


## Eksterne lenker
* 
* Spillerstatistikk hos AIC.football.it
Den norske solistpris

**Den norske solistpris** er en norsk musikkpris opprettet i 2005 på grunnlag av en donasjon fra forretningsmannen Bernt J. Fossum. Prisen ble opprettet for å «støtte unge musikere og hjelpe norske konsertarrangører og orkestre til å gjøre seg kjent med unge norske solistbegavelser».

Prisen blir i partallsår delt ut til vinneren av NRK-produserte *[[Virtuos (musikkonkurranse)|Virtuos]]* for utøvere under 20 år og blir delt ut under Festspillene i Bergen. I oddetallsår blir vinneren plukket ut blant tre til fem utøvere under 30 år. I 2011, 2013 og 2015 var konkurransen åpen for utøvere fra alle de nordiske landene. NRK har også vært involvert i utdelingene i 2011 og 2013, med direktesending fra finalen i Håkonshallen på NRK1, samt radiosending i NRK P2. Vinneren av Den norske solistpris mottar  kroner.

## Vinnere av Den norske solistpris
*2005: Ingfrid Breie Nyhus, piano
*2006: Tine Thing Helseth, trompet 
*2007: Christian Ihle Hadland, piano
*2008: Eldbjørg Hemsing, fiolin
*2009: Vilde Frang, fiolin
*2010: Guro Kleven Hagen, fiolin
*2011: Jakob Koranyi, cello, Sverige (åpent for deltakere fra alle nordiske land)
*2012: Eivind Holtsmark Ringstad, bratsj
*2013: Ellen Nisbeth, bratsj, Sverige (åpent for deltakere fra alle nordiske land)
*2014: Sonoko Miriam Shimano Welde, fiolin
*2015: Eva Kruse Steinaa, obo, Danmark (åpent for deltakere fra alle nordiske land) 
*2016: Ludvig Gudim, fiolin
*2017: ikke utdelt
*2018: Birgitta Elisa Oftestad, cello
*2019: , fiolin
*2020: , trekkspill
*2021: Amalie Stalheim, cello

## Referanser
Alessio Cerci

**Alessio Cerci** (født 23. juli 1987) er en italiensk fotballspiller som fra 23. april 2021 er klubbløs.

Han har tidligere spilt for de italienske klubbene AS Roma, Brescia Calcio, AC Pisa 1909, Atalanta BC, ACF Fiorentina og Torino FC, hvor oppholdet hos Brescia, Pisa og Atalanta var å utlån. 

## Landslaget
Han debuterte for det italienske landslaget den 21. mars 2013 i en treningskamp mot Brasil, en kamp som endte 2-2. Han ble tatt ut i den italienske troppen til både FIFA Confederations Cup 2013 og VM 2014.

## Referanser


## Eksterne lenker
* 
* 
* Spillerstatistikk hos aic.football.it
Heiko Maas

**Heiko Maas** (født 19. september 1966 i Saarlouis) er en tysk jurist og politiker (SPD). Han ble 14. mars 2018 utnevnt som utenriksminister i Angela Merkels fjerde regjering. Maas var fra 17. desember 2013 til 2018 Tysklands justisminister i regjeringen Merkel III.

Maas ble i 2009 miljøvern-, energi- og samferdselsminister i Saarland, og fortsatte fra 2012 til 2013 som minister for næringsliv, arbeid, samferdsel og energi og stedfortredende ministerpresident samme sted.

Han var fra 1999 til 2012 leder av SPDs fraksjon i Saarlands landdag. Han ble i 2000 leder av SPD i Saarland og ble i 2001 medlem av styret i SPD i Tyskland.
## Referanser

## Eksterne lenker
* 
* 
* 
*
Gerhard Grobelnik

**Gerhard Grobelnik** (født 10. juli 1975 i Wien) er en østerriksk fotballdommer.

Grobelnik startet å dømme fotball i en alder av 16 år, og steg i det østerrikske seriesystemet med årene. Han fikk sin debut i Erste Liga (nivå to) og ÖFB-Cup (den østerrikske fotballcupen) i 2002/2003-sesongen. I august 2005 debuterte han som hoveddommer i Bundesligaen under en kamp mellom FC Wacker Innsbruck og FC Pasching. 

Etter å fungert som utvekslingsdommer over et par kamper i den sveitsiske toppdivisjonen i januar 2009, ble han samme år lagt til som FIFA-dommer. Hans internasjonale debut kom den 28. mars 2009 under kvalifiseringen for U-17 fotball-EM i 2009. Hans første kamp på internasjonalt seniornivå kom den 5. juni 2010 i en vennskapskamp mellom  og  (3–0). 

## Referanser


## Eksterne lenker
* 
* Liste over østerrikske internasjonale fotballdommere hos Österreichischer Fußball-Bund
Mongkolchai Pechsri

**Mongkolchai Pechsri** (født 7. mai 1981) er en thailandsk fotballdommer som til daglig dømmer i Thailands toppserie i fotball, men har også dømt enkelte kamper i Kinas toppserie i fotball. Han har også dømt kamper under ASEAN-mesterskapet i fotball og ble utnevnt til FIFA-dommer i 2010. 

I januar 2012 dømte Pechsri flere kamper i King's Cup i Thailand, som var en firenasjonerscup mellom , ,  og .

## Referanser


## Eksterne lenker
* Profil hos Footballdatabase.eu
* Profil hos Soccerway.com 
* Profil hos Worldreferee.com
Mirjana Milenković

**Mirjana Milenković** (født 14. mars 1985 i Kruševac, Jugoslavia) er en serbo-montenegrinsk håndballspiller. Hun spiller på Montenegros landslag og for den kroatiske klubben ŽRK Podravka Vegeta.

## Karriere
### Serbia og Montenegro
Milenković startet sin håndballkarriere i den serbiske storklubben ŽRK Radnički Beograd, før hun i 2003 signerte for rivalen ŽRK Knjaz Miloš. Etter å ha blitt seriemester med Knjaz Miloš i 2007, meldte Milenković overgang til den montenegrinske toppklubben ŽRK Budućnost. Etter to sesonger med både cup- og seriegull i Budućnost, ble det to sesonger med cup- og seriesølv hos rivalen ŽRK Biseri.

### Ut i Europa
Etter 10 sesonger i hjemlandet kom Milenković i 2011 seg ut i Europa, hvor hun signerte for den nylig tapende Champions League-finalisten fra Spania, SD Itxako. Hun ble spansk supercupmester med Itxako, men signerte sesongen etter for den franske klubben ESBF Besançon. Siden 2013 har hun spilt for den kroatiske klubben ŽRK Podravka Vegeta.

## Meritter

### ŽRK Knjaz Miloš
* Serbisk seriemester: 2007

### ŽRK Budućnost
* Montenegrinsk seriemester: 2008, 2009
* Montenegrinsk cupmester: 2008, 2009
* Regional liga:
** Sølv 2009

### ŽRK Biseri
* Montenegrinsk serietoer: 2010, 2011
* Montenegrinsk cupfinalist: 2010, 2011

### SD Itxako
* Spansk supercupmester: 2012

## Referanser


## Eksterne lenker
* 
*  Profil hos *RK-Podravka*.hr
Barbara Hendricks (politiker)

**Barbara Anne Hendricks** (født 29. april 1952 i Kleve) er en tysk historiker og politiker fra SPD og fra 17. desember Tysklands miljøvernminister og samtidig minister for bygningsvesen.

Hendricks var fra 2007 til 2013 hovedkasserer i SPD i Tyskland.  Hendricks har vært medlem av Forbundsdagen siden 1994 og var fra 1998 til 2007 parlamentarisk statssekretær hos Tysklands finansminister.
## Referanser

## Eksterne lenker
* 
* Barbara Hendricks på abgeordnetenwatch.de
Yudai Yamamoto

**Yudai Yamamoto** (født 4. mars 1983) er en japansk fotballdommer som til daglig dømmer i Japans toppdivisjon i fotball. Han har også dømt enkelte kamper både i Kinas toppserie i fotball og den polske Ekstraklasa som en del av i et dommerutvekslingsprogram.

Yamamoto har også dømt kamper under Asiamesterskapet i fotball og ble utnevnt til FIFA-dommer i 2011. Han fikk sin debut på internasjonalt seniornivå under King's Cup i Thailand i januar 2012 i kampen mellom  og .

## Referanser


## Eksterne lenker
* Profil hos Footballdatabase.eu
European Consumer Centres Network

**European Consumer Centres Network** (**ECC-Net**) er Den europeiske unions (EU) nettverk av forbrukerkontorer i hver medlemsstat. ECC-Net skal hjelpe EUs forbrukere når de kjøper varer og tjenesteytelser på det indre marked. Det rådgiver dem om forbrukerbeskyttelse og hjelper dem med deres problemer med forhandlere i andre EU-land.

ECC-Net har kontor i alle 30 EU-land samt Norge og Island. Kontorene finansieres i fellesskap av Europakommisjonen og medlemslandene.

## Eksterne lenker
*
Mogens Camre

**Mogens Niels Juel Camre** (1936–2016) var en dansk politiker (DF). Han var medlem av Folketinget for Socialdemokratiet 1968–1987, men brøt i 1999 med partiet over innvandringspolitikken, og kom til å representere de mange sosialdemokratiske velgerne som gikk til Dansk Folkeparti. Camre var medlem av Europaparlamentet for Dansk Folkeparti 1999–2009, og markerte seg især som islamfiendtlig.

## Liv og virke
Han vokste opp i Vorup i Randers som sønn av fabrikant Sigfred Niels Juel Camre og hustru Carna Petersen, som begge var aktive i den danske motstandsbevegelsen under den tyske okkupasjonen. Etter statsgymnaset i Randers og førstegangstjenesten var han lærling ved tollkammeret i Randers, driftsøkonom i United Shoe Machinery Company og driftsøkonom i Dansk Unilever. Camre tok høyere handelseksamen ved Niels Brocks Handelsskole i København i 1958, diplomutdannelse i regnskapsføring ved Handelshøjskolen i København i 1961 samt kandidatutdannelse i økonomi med kullets høyeste karaktersnitt ved Københavns Universitet i 1967. Camre var viseformann i studentersamfunnet i København i 1963 og landsformann i Frit Forum 1967–1968. Han var sekretær i budsjettavdelingen i Finansministeriet før han ble valgt til Folketinget.

Han var valgt Folketinget fra Københavns vestre storkrets 1968–1987 og 1. varamedlem 1987–1989, etter å ha blitt nominert av Socialdemokratiet i Valby. Han var Socialdemokraternes finanspolitiske ordfører 1978–1987 og politiske ordfører 1981–1982, og virket i all hovedsak i Folketingets politisk-økonomiske utvalg. I 1988 ble han ikke renominert til Folketinget.

Han vendte tilbake til Finansministeriet som fullmektig og spesialkonsulent 1987–1995, deretter som budsjettråd ved Danmarks faste representasjon i EU. I slutten av 1990-årene kritiserte han Socialdemokratiets innvandringspolitikk, blant annet i debattboken *Danmark ved en korsvej* fra 1996, og meldte overgang til Dansk Folkeparti i mars 1999.

Han var medlem av Europaparlamentet for Dansk Folkeparti 1999–2009 og viseformann i parlamentsgruppen Union for nasjonenes Europa 2004–2009. Han hadde sine viktigste komitéoppgaver innen budsjettkontroll, sysselsetting og sosialpolitikk. Han stilte ikke til gjenvalg i 2009. I 2013 ble han valgt inn i Gladsaxe kommunestyre.

Han var gift fire ganger, og etterlot seg syv barn.

## Referanser


## Eksterne lenker
* 
*
Dragan Adžić

**Dragan Adžić** (født 13. desember 1969 i Berane i Jugoslavia) er en montenegrinsk tidligere håndballspiller, som nå er trener for det montenegrinske kvinnelandslaget og den montenegrinske toppklubben .

## Karriere
### Klubb
Adžić spilte i løpet av sin karriere som håndballspiller for Budućnost, Rudar, Epoksid, Buje 53, Borec, Mladost og Rimako. Etter sin spillerkarriere trente Adžić aldersbestemte lag i . Fra 2001 til 2009, var han assistenttrener for A-laget i samme klubb, før han tok over som hovedtrener. Under hans ledelse har Budućnost vunnet Cupvinnercupen i 2010 og Champions League i 2012, samt 5 strake montenegrinske serie- og cupgull.

### Landslag
Adžić startet med å trene Montenegros ungdoms- og juniorlandslag, blant annet juniorlandslaget som vant bronsemedalje i junior-VM i 2010.

Siden 2010 har Adžić trent det montenegrinske kvinnelandslaget, som etter at han tok over har vunnet sølv under Sommer-OL 2012 i London og gull under Håndball-EM 2012 i Serbia.

## Trenermeritter
### ŽRK Budućnost
* Montenegrinsk seriemester: 2009, 2010, 2011, 2012, 2013
* Montenegrinsk cupmester: 2009, 2010, 2011, 2012, 2013
* Regional liga:
** Gull 2010, 2011, 2012
** Sølv 2009
* Cupvinnercupen: 2010
* EHF Champions League: 2012

## Referanser


## Eksterne lenker
*  Profil hos *ŽRKB*.me
Firtann

**Firtann** (*Teucrium scorodonia*) er en art i firtannslekten. Den er en 30–60 cm høy flerårig plante med vond lukt og håret stengel. De fra 3 til 7 cm lange stilkede bladene er ovale med hjerteformet grunn, butte og uregelmessige tannete med kraftig årenett. De gulhvite blomstene er 10–14 mm lange og gruppert i åpne slanke aks. Den har et toleppet beger som er 4–6 mm langt, hvorav overleppen er udelt mens underleppen er firetannet.

## Vekstmiljø
Firtann vokser i lyse eike- og furuskoger med sur bunn, heier, skogkanter, urer.

## Utbredelse
Planten finnes hovedsakelig i Vest-Europa. Den går nord til Skottland og Norge og sør til Spania, Portugal, Sicilia og Tunisia. I Norge finnes den naturlig langs kysten fra Søgne til Hidra i Vest-Agder, og den er ellers funnet forvillet på avfallsplasser i Vestfold, Aust-Agder og Hordaland. Den forekommer ikke naturlig i Sverige og Danmark.

## Galleri

File:Teucrium scorodonia 001.JPG
File:Valse salie IMG 0950.JPG
File:Teucrium scorodonia 003.JPG
File:Teucrium scorodonia 140805.jpg
File:Teucrium scorodonia 2005.07.11 09.12.35.jpg

## Referanser


## Eksterne lenker
* 
* Firtann hos miljolare.no
* bilder av firtann, hos Rolf Hjelmstad
* Teucrium scorodonia hos gbif.com
* Teucrium scorodonia hos botanical.com
* Teucrium scorodonia hos pfaf.org
Kim Kyong-hui

**Kim Kyong-hui** (hangeul: 김경희, hanja: 金敬姬; revidert romanisering av koreansk: *Gim Gyeong-hui*, McCune-Reischauer: *Kim Kyŏnghŭi*, født 30. mai 1946 i Pyeongyang i Korea) er en nordkoreansk politiker. Hun er lillesøster til avdøde partisjef Kim Jong-il. Den 27. september 2010 ble hun og nevøen Kim Jong-un utnevnt til firestjerners general.

## Bakgrunn og virke
Kim Kyŏng-hŭi begynte på sin politiske karriere 1971 i Nord-Koreas demokratiske kvinneforbund. I 1976 ble hun stedfortredende president for det Det koreanske arbeiderpartis sentralkomites stående avdeling fot internasjonale kontakter. Hun er representant i den øverste folkeforsamling og har siden 1987 hatt ansvaret for avdelingen for lettindustri i Sentralkomiteen. Hun har vært medlem av selve Sentralkomiteen siden 1988. 

I 1972 giftet hun seg med general Jang Song-thaek, som var en av landets fremste ledere frem til han ble fratatt all makt og henrettet i desember 2013. Hennes eneste datter Jang Kum-song (1977–2006) studerte i Paris, der hun begikk selvmord.

## Referanser


## Litteratur
* Baird, Merrily (2003). Kim Chong-il’s Erratic Decision-Making and North Korea’s Strategic Culture . In Barry R. Schneider & Jerrold M. Post (Eds.), *[http://www.au.af.mil/au/awc/awcgate/cpc-pubs/know_thy_enemy/ Know Thy Enemy: Profiles of Adversary Leaders and Their Strategic Cultures] . USAF Counterproliferation Center: Publications, Research, & Education, WMD NBC counterproliferation electives syllabi.* Retrieved 19 September 2010. 
* Mansourov, Alexandre. (2004). Inside North Korea's black box: reversing the optics . The Brookings Institution. Retrieved 19 September 2010.
* Koike, Yuriko. (2010) A ruthless sister risks becoming North Korea's next ruler. The Daily Star. Retrieved 19 September 2010.
* Madden, Michael (2010). Biographical Sketch of Kim Kyong-hui. North Korea Leadership Watch. Retrieved 19 September 2010.

## Eksterne lenker
* KBS: Profil fra sørkoreansk radios nettsider
* NEWSru.com: Сестра Ким Чен Ира попала в парижскую клинику с нервным расстройством на почве алкоголизма
* Foreign Policy: Kim Jong Il has a sister
Ole Eidem

**Ole Eidem** (født 10. juni 1887 i Selbu, død 4. september 1948) var en norsk fagforeningsmann og politiker, hjemmehørende  i Arbeiderpartiet, senere Norges Kommunistiske Parti.

Han gikk amtskolen, og kom til Trondheim der han ble skotøyarbeider. Han ble fagorganisert i 1907, ble tillitsvalgt og etter hvert formann i Skotøiarbeidernes forening. Han ble også formann i Fagopposisjonen av 1911.

Fra 1907 var han medlem av Trondheims sosialistlag. Han var medlem av styret i AP i byen, og formann i Norges sosialdemokratiske ungdomsforbund i distriktet. Han satt i Trondheims bystyre fra 1912 til 1926, og fra 1916 til 1923 i formannskapet. I årene fra 1917 til 1928 var han medlem av skolestyret.

Ved den store partisplittelsen i 1923 var han blant dem som fulgte Kominterns linje, og deltok i stiftelsen av NKP. Han var også medlem av foreningen Sovjetunionens Venner.
 
## Referanser
Ginza

:*For [[mandeismen]]s hellige bok, se [[Sidra Rabba|Ginza]].*

**Ginza** (kanji: 銀座) er en bydel i distriktet Chuo (中央) i Tokyo i Japan. Den er kjent som en «bedre» del av Tokyo med mange varehus, butikker, restauranter og kaféer.  Ginza har ry på seg som et av verdens mest luksuriøse shoppingområder. Her ligger også Japans mest kjente kabukiteater.

## Historie
Før området ble bebygd, var det her en myrlendt slette ned mot strandkanten ved Tokyobukta. Den ble drenert og tørket ut, og det ble kjørt på masse for å gjøre den bebyggelig. 

Ginza har sitt navn, «sølvstedet», etter et sølvmyntslageri som ble etablert i området i 1612 og er en av Tokyos eldste bydeler. Det moderne Ginza går bare tilbake til 1872 da området ble gjenoppbygd etter en omfattende brann.

Hovedansvaret for oppbyggingen ble gitt til den britiske arkitekten Josiah Conder og ingeniøren Thomas J. Waters. De utviden gjennomgangsgaten fra 12,6 til 27 meter og bygde brede fortauer med gasslykter, og der bak lange husrekker med toetasjes teglsteinbyfninger med balkonger ut mot gaten. Etter forbilde fra Paris og London oppstod på dette vis den første flanørstrekning i Japan. Det gikk litt trått med tilflyttingen til å begynne med, men etterhvert skjøt befolkningen i været og de tilgrensende områder til hovedgaten ble utviklet. Her kom også etterhvert det meste av Tokyos fornøyelsesgeskjeft, etter at området Asakusa i så måte ble hengende etter i begynnelsen av 1900-tallet.

Sin største berømmelse fikk Ginza imidlertid etter Annen verdenskrig. Bydelen var blitt gjenoppbygd nok en gang etter skadene etter den amerikanske brannbombingen av byen i mars 1945. De fleste av de gamle europeiske bygningene har måttet vike for moderne høyhus. Ordet *ginza* benyttes nå nærmest synonymt med innkjøpsgate i store deler av landet.

## Referanser


## Eksterne lenker
* 
* http://www.barthe.net/jgallery/ginza.htm
* http://www.ginza.jp/
Økslandselv kraftverk

**Økslandselv kraftverk** er et vannkraftverk i Gaular kommune, Vestland fylke.

Det er et privat kraftverk som ligger på Øksneland gård. Det utnytter et fall på ca 260 meter i Ykslandselva.

Installert effekt er 690 kW. Årsproduksjon er 2,6 GWh.

## Referanser


## Kilder
* 
* NVE vannkraftdatabase
Herman Brood

**Hermanus (Herman) Brood** (født 5. november 1946 i Zwolle, død 11. juli 2001 i Amsterdam) var en nederlandsk musiker, skuespiller, maler og dikter. Han har i hjemlandet fått predikatet *Hollands største rock'n roll stjerne*.

## Diskografi i utvalg
* *Street * (1977)
* *Shpritsz* (1978)
* *[[Cha Cha (film)|Cha Cha]]* (1978)
* *Herman Brood & His Wild Romance* (1979)
* *Go Nutz* (1980)
* *Frisz & Sympatisz* (1982)
* *Bühnensucht* (1985, konsertalbum)
* *Yada Yada* (1988)
* *Hooks* (1989)
* *Freeze* (1990)
* *Fresh Poison* (1994)
* *Back on the Corner* (1999)
* *Ciao Monkey* (2000)

## Referanser


## Eksterne lenker
* 
* 
*
Bournemouth and Poole College

**The Bournemouth and Poole College** er et college i Bournemouth og Poole ved sørkysten av England. Skolen har et fagtilbud innen videregående opplæring, videreutdanning og høyskole.

Skolen hadde fra 2013 til 2020 samarbeid med Kuben videregående skole der ca. 15 elever innen faget tok sitt andre skoleår (Vg2) innen data og elektronikk, i sin helhet i England. Samarbeidet med Kuben vgs ble avviklet etter Brexit. Et tilsvarende samarbeid hadde BPC med Sogn videregående skole fra 1997 og Fyrstikkalleen skole var samarbeidsskole med BPC for elevene på Vg2 medier og kommunikasjon fra 2010 til 2017.

## Eksterne lenker
*
Teufelsberg

**Teufelsberg** (norsk: «Djevelberget») er et 120 meter kunstig oppbygget berg i Grunewald i Charlottenburg-Wilmersdorf i Berlin. Berget ble oppført mellom 1950 og 1972 og består av 26 millioner kubikkmeter bygningsrester. Bygningsrestene kom fra ødelagte hus og anlegg i Berlin etter bombingen ved avslutningen av den andre verdenskrigen. Teufelsberg er det høyeste landskapspunkt innenfor Berlins grenser. Store Müggelberg er det høyeste naturlige punkt i delstaten.

De karakteristiske bygningene til den tidligere amerikanske flyovervåknings- og avlyttingsstasjonen er oppført på toppen av Teufelsberg. Herfra er det utsikt til naturvernområdet Grunewald og elven Havel. Teufelsberg ligger ved Teufelsseechaussee mellom Grunewald stasjon og Heerstrasse stasjon. 

## Historie
På stedet for dagens Teufelsberg sto i 1940-årene råbygget til *Forsvarsteknisk fakultet* som var en del av Albert Speers Welthauptstadt Germania. Etter den andre verdenskrigen ble dette anlegget revet og fra og med 1950 var stedet etablert som deponi for bygningsrester fra de istykkerbombede bygningene i byen. Andre tilsvarende deponier som Insulanerhøyden og Stadion Wilmersdorf hadde ikke kapasitet til å ta imot mer. Fra 1950 ble det daglig kjørt ut inntil 600 lastebiler med inntil 6 800 kubikkmeter avfall. De første ti millioner kubikkmeter ble passert i 1957, og i 1972 var det kjørt ut tilsammen 26 millioner kubikkmeter ruinmasser til stedet. Den kunstig anlagte Teufelsberg ble den høyeste landskapsformasjon i daværende Vest-Berlin. Etter at deponeringen av bygningsrester var avsluttet i 1972 ble berget dekket med sand og matjord og senere beplantet.

Det tyske begrepet for et slik berg er *Trümmerberg* (norsk: «ruinberg») eller *Schuttberg* (*Schutt*, tysk for bygningsavfall). Tilsvarende berg finnes flere steder i Berlin og i andre tyske byer, blant annet i Olympiaparken i München.

Stasjonen tilhørte de amerikanske okkupasjonsstyrkene etter den andre verdenskrigen, og det var etter bygging av mer moderne utstyr i lang tid del av Echelonnttverhet. Etter at amerikanerne trakk seg ut ble anlegget benyttet i flysikringstjenesten mellom 1991 og 1999, men har deretter stått ubenyttet.


Fil:PICT0610 zuschn b k.JPG|Aking på Teufelsberg i 1972. 
Fil:TeufelsbergDownhill.jpg|Trialkjøring på Teufelsberg.
Fil:Teufelsberg-Teufelssee.jpg|Teufelsberg sett fra luften.


## Referanser


## Eksterne lenker
* 
*  ''NSA Field Station Teufelsberg – a late post mortem''. CCC.de, Avlyttingsstasjonens historie
* ''Teufelsberg'' Berlins offisielle internettside.
Domingo Antonio Velasco

**Domingo Antonio Velasco** var en italiensk maler, mest kjent for et portrett malt til minne om at komponisten Domenico Scarlatti under en seremoni 21. april 1738 var blitt tildelt Santiago-ordenen av kong Johan V av Portugal.

## Kilder
*
Ivar Nergaard

**Ivar Nergaard** (født 1964) er en norsk skuespiller og tekstforfatter. 

Nergaard har spilt i flere oppsetninger blant annet på Trøndelag Teater og hatt roller i TV-seriene *[[Ca. lykkelig]]* og *[[Ran (TV-serie)|Ran]]*. Han var programleder for TVNorges *Skjult kamera* i 1999, og i 2001 deltok han som medlem i revygruppa Adamseplene. I tillegg til å være skuespiller og tekstforfatter i Adamseplene har Nergaard også skrevet tekster for og opptrådt sammen med rockebandet Ompakara. På begynnelsen av 2000-tallet var han fast skribent i Byavisa i Trondheim. 

Siden han begynte å lese inn ukeblader for Norges Blindeforbund i Trondheim på 90-tallet har Nergaard også gjort karriere som innleser av lydbøker. I 2012 vant han Lydbokforlagets innleserpris i både barne- og voksenbokklassen.
## Diskografi
;Album
**[[Hjertegras &ndash; Ivar Nergaard synger Vidar Sandbeck]]* (2018)
;Singler
**Hjertegras* (2018)
**Ved veiskjellet* (2018)
**E vise i det blå* (2018)
**Langs bygdeveien* (2018)
**Levebrød* (2018)
**Ved Gråten sjø* (2018)
### [[Adamseplene]]
* *Adamseplene.no* (1999)
### [[Ompakara]]
* *Heller væra cowboy enn indianer!* (2008)
* *[[Gangsterpolka (album)|Gangsterpolka]]* (2008)

### Deltar på
* Shitty: *[[Happy Again (Shitty-EP)|Happy Again]]* (1997)
* Hallo i uken: *[[Et rop om hjelp: Hallo i uken 1990&ndash;99]]* (2000)
* Bo Kamskjells Orkester: *[[Fisboblefest]]* (2004)
* Trøndelag Teater: *[[Norge Midt-Norge "Norge 1905" &ndash; Fra Trøndelag Teaters revy]]* (2005)
* Famntak: *[[Leirfivellandet]]* (2006)
* Jo Nesbø: *[[Doktor Proktors prompepulver]]* (2008)
* Jo Nesbø: *[[Doktor Proktors tidsbadekar]]* (2008)
* MTG Music: *[[Fight Apathy &ndash; 46 artister, 31 nyinnspillinger]]* (2009)
* DumDum Boys: *[[Tidsmaskin (album)|Tidsmaskin]]* (2009)
* Musikk i Hedmark: *[[Musikk i Hedmark]]* (2009)
* Barneselskapet: *[[Supersanger med Fantorangen og Kuraffen]]* (2010)
* Sangfoni: *[[Sangfoni (album)|Sangfoni]]* (2017)

## Referanser


## Eksterne lenker
*
Más X Menos

**Más X Menos** er en supermarkedkjede i Costa Rica. Den ble etablert 5. desember 1960, som det første supermarkedet i landet med selvbetjening. Den første butikken lå i Avenida Central i San José, ved foten av Cuesta de Moras mellom Calle 9 og 11.

Más X Menos eies i dag av Wal-Mart. Per 2013 har kjeden 27 butikker fordelt på alle landets provinser unntatt Guanacaste. Alle butikkene har åpent sju dager i uka, og stenger ved midnatt fra mandag til lørdag.

Navnet *Más X Menos* uttales «Más por Menos», som betyr «mer for mindre» på spansk.

## Eksterne lenker
*
Perimercados

**Perimercados**, også kjent som **Peri**, er en costaricansk supermarkedkjede. Per 2013 har den 20 butikker, alle i de sentrale delene av landet. Kjeden eies av selskapet Gessa, som også eier andre supermarkeder. Permiercados' slagord er «Te conviene» («Det lønner seg for deg»). Kjeden produserer enkelte egne varer, som markedsføres under navnet Montelimar.

## Eksterne lenker
*
Politiregisterloven

**Lov om behandling av opplysninger i politiet og påtalemyndigheten**, korttittel **politiregisterloven**, er en norsk lov vedtatt av Stortinget 4. mars 2010 og sanksjonert av Kongen i statsråd 28. mai 2010.

Formålet med loven er å bidra til effektiv løsning av politiets og påtalemyndighetens oppgaver, beskyttelse av personvernet og forutberegnlighet for den enkelte ved behandlingen av opplysninger.

Loven trådte i kraft 1. juli 2014 og erstattet da den tidligere lov om strafferegistrering fra 1971.

## Referanser
Aerobisk gymnastikk under Verdenslekene 2013

**[[Aerobisk gymnastikk]] under [[Verdenslekene 2013]]** ble avholdt 2. og 3. august 2013 i Del Pueblo Coliseum i Cali. Det ble konkurrert i til sammen 7 klasser:
* Dans
* Gruppe
* Individuelt, kvinner og menn
* Mikspar
* Step
* Trio

## Medaljevinnere
### Mix par

### Herrer individuelt

### Dans

### Trio

### Gruppe

### Step

### Kvinner individuelt

## Eksterne lenker
* World Games 2013 - Gymnastics Aerobics
Den europeiske banktilsynsmyndighet

**Den europeiske banktilsynsmyndighet,** **EBA** (engelsk: *European Banking Authority*) er et EU-byrå som regulerer bankvirksomhet. Byrået ble etablert i London 1. januar 2011 og fikk i 2019 hovedkontor i Paris. EBA er en del av Det europeiske finanstilsynssystem.

## Historie
EBA ble i 2011 opprettet som en av tre europeiske tilsynsmyndigheter under et nytt finanstilsynssystem i Europa, kalt Det europeiske finanstilsynssystem (EFSF). Bakgrunn for opprettelsen var blant annet den europeiske finanskrisen fra 2008.

De øvrige finanstilsynsmyndigheter under ESFS er Den europeiske verdipapir- og markedstilsynsmyndighet og Den europeiske tilsynsmyndighet for forsikring og tjenestepensjon.

## Oppgaver
EBA har en koordinerende rolle mellom de ulike lands tilsynsmyndigheter. Det har også en viss overnasjonal karakter, og vil på enkelte avgrensede områder kunne fatte vedtak som er bindende både for nasjonale tilsynsmyndigheter og enkeltinstitusjoner. EBA er gitt myndighet til å megle mellom medlemslandenes tilsynsmyndigheter der det er uenighet om håndtering av institusjoner med grensekryssende virksomhet, og har kompetanse til å fatte bindende beslutninger dersom nasjonale tilsynsmyndigheter ikke kommer til enighet. Videre er EBA gitt en koordinerings- og beslutningsrolle ved håndteringen av krisesituasjoner, og har dessuten hjemmel til, i siste instans, å gripe inn og å gjøre vedtak overfor enkeltselskaper der nasjonale tilsyn ikke retter seg etter en formell uttalelse fra Europakommisjonen.

EBA skal også kunne utarbeide utkast til nytt regelverk som vedtas av Europakommisjonen, samt utstede retningslinjer og anbefalinger om praktiseringen av gjeldende EU-regler på området.

## Organisasjon
EBA er et selvstendig rettslig subjekt med eget budsjett. Organisasjonens ledes av to styrende organer, med samme arbeidende styreleder (Chairperson). Det dreier seg om Board of Supervisors som legger strategier og Management Board som kontrollerer forvaltningen.

## EØS-landenes deltakelse
Samarbeidet mellom EU og EFTA innebærer at EFTAs overvåkingsorgan tar de formelle bindende beslutningene rettet mot nasjonale myndigheter og mot foretak i EØS/EFTA-området, basert på utkast fra den relevante tilsynsmyndigheten i EU. EFTAs overvåkingsorgan og de nasjonale tilsynsmyndighetene i EØS/EFTA-landene skal få delta «to the fullest extent possible without voting rights» i EUs tre finanstilsynsmyndigheter. EUs tilsynsmyndigheter, herunder EBA, kan rette anbefalinger, ikke bindende vedtak m.v., også til nasjonale myndigheter og foretak i EØS/EFTA-landene.

Norges tilknytning er regulert i lov om EØS-finanstilsyn.

## Se også
* Det europeiske råd for systemrisiko

## Referanser


## Eksterne lenker
*
Martin Ramsland

**Martin Ramsland** (født 1993) er en norsk fotballspiller som spiller for .

Ramsland har tidligere spilt for  og . I juli 2013 ble det klart at han gikk på lån til ., og etter mye frem og tilbake ble de den 27. november 2013 enige om en permanent avtale gjeldende fra 1. januar 2014. 

Den 10. november 2015 signerte Ramsland en toårskontrakt med .

Den 11. desember 2019 sendte han Start til Eliteserien med 3 mål på 6 minutter i kvalifiseringskampen mot . I 2020-sesongen startet han ni kamper, men skåret ingen mål. Start kom på nest siste plass i serien og rykket ned til andre nivå igjen. 

## Referanser




## Eksterne lenker
* 
* Profil på www.altomfotball.no
Håvard Solås Taugbøl

**Håvard Solås Taugbøl** (født 1993) er en norsk langrennsløper som representerer Lillehammer Skiklub. Han debuterte i verdensupen med en 21.–plass på sprinten i fri teknikk i Davos i desember 2013.

Han tok sin første verdenscupseier da han vant sprint fristil i Dresden 18. desember 2021.

## Referanser


## Eksterne lenker
*
Black City

**Black City** er et dansk rockeband dannet i 2009. Kvartetten består av Bjørn Poulsen (vokal, gitar), Kristian Klærke (gitar), Anders Borre Mathiesen (bass) og Jakob Bjørn Hansen (trommer).

## Historie
Bandet ble etablert på slutten av 2000-tallet i Århus, under navnet "Raised By Pirates". På den tiden besto det av fire musikere Bjørn Poulsen (vokal og gitar), Kristian Klærke (gitar og vokal), Jakob Bjørn Hansen (trommer og vokal) og Thorleik Mortensen på bass. Etter plateselskapene begynte å vise interesse for de fire, valgte de å endre navn til Black City da det første navnet var for vanskelig å uttale og stave mer. Navnet var gitarist Kristian Klærkes ideen og kom fra det svenske bandet Mustaschs sang med samme navn.

## Medlemmer
* Bjørn Poulsen – vokal, gitar
* Kristian Klærke – gitar
* Anders Borre Mathiesen – bassgitar
* Jakob Bjørn Hansen – trommer

## Diskografi
### Studiealbum
* *[[Black City (album)|Black City]]* (2010)
* *[[Fire (Black City-album)|Fire]]* (2013)

## Galleri

Fil:Tuska 20130629 - Black City - 15.jpg|Bjørn Poulsen 
Fil:Tuska 20130629 - Black City - 05.jpg|Kristian Klærke 
Fil:Tuska 20130629 - Black City - 21.jpg|Jakob Bjørn Hansen 
Fil:Tuska 20130629 - Black City - 16.jpg|Anders Borre Mathiesen  

## Eksterne lenker
* 
*
Kurt Johannessen

**Kurt Richard Johannessen** (født 1960) er en norsk kunstner, mest kjent fra kunstformen performance. 

Han er utdannet kunstner fra Vestlandets Kunstakademi, Listaháskóli Íslands og Slade School of Fine Art. I 2005 ble han tildelt Bergen kommunes kunstnerpris. 

Blant Johannessens bestillingsverk er en rekke tekster som utsmykker Kuben videregående skole i Oslo. Blant disse er «Globusen» og «Ho» presentert som tekststriper høyt oppe på glassfasadene ved skolens hovedinngang.

## Referanser

## Kilder
* Presentasjon av Kurt Johannessen i Forfatterkatalogen på Forfattersentrums nettsider

## Eksterne lenker
* Kurt Johannessens nettsider
May Elin Eikaas Bjerck

**May Elin Eikaas Bjerck** (født 1958) er en norsk kunstner. Hun kommer fra en kunstnerfamilie med blant annet mor Elsa Eikaas fra Jølster. 

Hun er utdannet fra Statens kunstakademi, Oslo og Stockholm. Høsten 2013 fikk Eikaas Bjerck oppmerksomhet i media da hun fikk stengt en tunnel på riksvei 5 mellom Skei og Fjærland for å vise frem et interaktivt kunstverk beståede av tekster inne tunnelen som skulle inspirere publikum til å svare med sms som da ble presentert i tente lys i fjellsiden ovenfor tunnelen.

Eikaas Bjerck fikk oppdrag under utsmykningen av Kuben yrkesarena i Oslo. Verkene *Atlas*, *Verk U* og *Verk V* er betongelementer i form av sirkler og ellipser plassert i bakken ved inngangspartiet og i gressplenen på skolens takterrasse. Kuben yrkesarena fikk Oslo bys arkitekturpris i 2014. 

Eikaas Bjerck er en av de åtte utvalgte til konkurransen om å tegne Norges VIII seddelrekke på oppdrag for Norges Bank i 2014. Tema er Havet og havets betydning for Norges nærings og velferdsutvikling. De åtte forslagene til Norges VIII - seddelrekke kan sees på sidene til Norges Bank.

## Referanser